section_heading: Životopis
paragraph_text: Potom prelazi u diplomaciju te od 1994. godine radi kao viši savjetnik u Odjelu za konzularne poslove pri Ministarstvu vanjskih poslova i europskih integracija. Savjetnik je u Veleposlanstvu RH u Sofiji (1994. – 1996.), potom savjetnik u Veleposlanstvu RH u Sarajevu. Vraća se u Zagreb te od 1997. do 1999. radi kao zamjenik načelnika i potom načelnik Odjela za susjedne zemlje u Ministarstvu vanjskih poslova RH. Godine 1999. dobiva diplomatski rang veleposlanika te postaje pomoćnikom ministra vanjskih poslova Republike Hrvatske. Godine 2000. je koordinator za odnose sa Saveznom Republikom Jugoslavijom u Ministarstvu vanjskih poslova RH. Od 2001. do 2004. godine radi u Beogradu, najprije kao privremeni otpravnik poslova, potom od 2002. godine kao veleposlanik RH u Srbiji i Crnoj Gori.